കര്ണാടകയില് തക്കാളി വില കുതിച്ചുയരുന്നു ബംഗളൂരു: ബംഗളൂരുവിലും കര്ണാടയിലെ മറ്റു ജില്ലകളിലും തക്കാളിയുടെ വില കുതിച്ചുയര്ന്നു. ഒരാഴ്ച മുമ്ബ് വില കിലോക്ക് 20ല് താഴെയായിരുന്ന തക്കാളിക്ക് ഇപ്പോള് 60 രൂപക്കടുത്തെത്തി. തക്കാളിയുടെ വില വര്ധിച്ചതിനൊപ്പം ഉള്ളിയുടെ സവാള വിലയും വര്ധിച്ചിട്ടുണ്ട്. ഒരു കിലോ ഉള്ളിക്ക് 40 രൂപയിലധികമായി വര്ധിച്ചിട്ടുണ്ട്. വരും ദിവസങ്ങളില് ഉള്ളിയുടെയും തക്കാളിയുടെയും വില ഇനിയും വര്ധിച്ചേക്കും. ഇപ്പോഴത്തെ അവസ്ഥ തുടര്ന്നാല് തക്കാളിയുടെ വില നൂറിലെത്തുമെന്ന് വ്യാപാരികള് പറഞ്ഞു. മറ്റു ജില്ലകളില് നിന്നും മഹാരാഷ്ട്രയില് നിന്നുമുള്ള തക്കാളിയുടെ ലഭ്യത കുറഞ്ഞതാണ് പെട്ടന്ന് വില ഉയരാന് കാരണം. സെപ്റ്റംബറില് 10നും 15നും ഇടയിലായിരുന്നു ഒരു കിലോ തക്കാളിയുടെ വില. ഉള്ളിക്കും തക്കാളിക്കും പുറമെ പയര്, ബീന്സ് തുടങ്ങിയ പച്ചക്കറികള്ക്കും വിലവര്ധിച്ചിട്ടുണ്ട്.The post കര്ണാടകയില് തക്കാളി വില കുതിച്ചുയരുന്നു first appeared on MalayalamExpressOnline.